Diari Oficial de la Generalitat Valenciana


Sumari del DOGV 672, del 30-09-1987 (1987/809689)

ACORD de 21 de setembre de 1987, del Consell de la Generalitat Valenciana, pel qual s'aprova definitivament el Projecte de Modificació del Pla General d'Ordenació Urbana de Sagunt dins l'àmbit del Pla Parcial Eucolsa.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   672

Data del DOGV
:   30-09-1987

Secció del DOGV
:   ALTRES DISPOSICIONS

Número del document
:   1987/809689


Data del document
:   21-09-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 21 de setembre de 1987, del Consell de la Generalitat Valenciana, pel qual s'aprova definitivament el Projecte de Modificació del Pla General d'Ordenació Urbana de Sagunt dins l'àmbit del Pla Parcial Eucolsa.  
El Consell de la Generalitat Valenciana, en sessió celebrada el dia 21 de setembre de 1987, adoptà l'Acord següent:  
Vist el projecte presentat per l'Ajuntament de Sagunt de Modificació del Pla General d'Ordenació Urbana, aprovat definitivament el 3 de novembre 1981, dins l?àmbit del Pla Parcial Eucolsa.  
Vist que el Conseller d'Obres Públiques, Urbanisme i Transports va informar favorablement el Projecte mitjançant Resolució de data 25 de juny de 1986, assenyalant, no obstant això, algunes deficiències que s'hi contenien, les quals deficiències han estat esmenades en el nou projecte presentat per l'Ajuntament en la Conselleria d'Obres Públiques, Urbanisme i Transports el 10 d'octubre de 1986.  
Vist que l'Ajuntament de Sagunt va tramitar una Modificació del Pla Parcial Eucolsa de 14 de gener de 1974, i que el va aprovar inicialment en la sessió plenària de 20 de desembre de 1985 i, després d'un període d'informació pública d'un mes durant el qual no es presentaren al·legacions, el va aprovar provisionalment en la de 21 de febrer de 1986.  
Vist que, una vegada elevat el projecte a la Comissió Provincial d'Urbanisme de València per al seu informe, d'acord amb el que estableix l?article 5é del Reial Decret- Llei 16/1981, de 16 d'octubre, aquesta Comissió va emetre informe desfavorable en la sessió de 29 d'abril de 1986 per tractar-se de sòl urbà, segons la classificació del sòl efectuada pel Pla General d'Ordenació Urbana de Sagunt de 3 de novembre de 1981, per la qual cosa qualsevol modificació de l'ordenació del susdit sector implicava una Modificació del Pla General.  
Vist que davant l'informe desfavorable de la Comissió Provincial d'Urbanisme, l'Ajuntament de Sagunt sol·licita que s'entenga sobre el projecte tramitat com de Modificació del Pla General d'Ordenació Urbana de Sagunt, donat que el seu contingut és el mateix tant si es denomina Modificació del Pla Parcial Eucolsa com Modificació del Pla General d'Ordenació Urbana de Sagunt, atés que aquest últim recull l'ordenació efectuada anteriorment per l'esmentat Pla Parcial, limitant-se en els articles 29 i 31 de les Normes Urbanístiques a remetre's a l'esmentat Pla Parcial; per consegüent se sol·licita, amb els tràmits escaients previs, l'aprovació definitiva del Conseller d'Obres Públiques, Urbanisme i Transports.  
Atés que, efectivament, tal i com manifesta l'Ajuntament, el contingut del projecte inicialment tramitat com a Modificació del Pla Parcial Eucolsa pot ser considerat com a Modificació del Pla General d'Ordenació Urbana de Sagunt, per tal com aquest, en l?article 29 de les seues Normes Urbanístiques, inclou en el Sòl Industrial el Pla Parcial Eucolsa, i en l?article 31 estableix que «en el sòl urbà industrial ...s?atendrà al que disposen els corresponents Plans Parcials ... »; és a dir, l'ordenació del sector segons el Pla General és l'establerta en el seu dia pel Pla Parcial esmentat, limitant-se aquell a remetre's a aquest últim.  
Atés que com aquesta modificació afecta zones verdes, tant en un com en altre cas, la competència per a atorgar l'aprovació definitiva és del Consell de la Generalitat Valenciana amb els informes favorables previs del Consell de l'Estat i del Conseller d'Obres Públiques, Urbanisme i Transports, d'acord amb l'article 50 de la Llei del Sòl, el Reial Decret 299/1979, de 26 de gener, sobre transferència de competències en matèria d'urbanisme al Consell del País Valencià i el Decret 24/1987, de 16 de març, del Consell de la Generalitat Valenciana, pel qual es regulen els òrgans urbanístics de la Generalitat Valenciana, informes que han estat emesos en sentit favorable en dates 25 de juny de 1986 pel Conseller d'Obres Públiques, Urbanisme i Transports i 25 de juny de 1987 pel Consell de l'Estat.  
Atés que s'estima plenament justificada la finalitat de la present modificació, que és l'adaptació del planejament vigent a les necessitats plantejades per la instal·lació prevista d'una potent indústria transformadora del vidre, que vindrà a mitigar el fort impacte negatiu en l'ocupació de la zona produït pel tancament de la IV Planta Siderúrgica.  
Atés que el canvi en la ubicació de la zona verda prevista en el Pla Parcial ve plenament justificada per la finalitat de la Modificació, que és el canvi d'una ordenació efectuada per a la instal·lació de diverses indústries petites, a una ordenació dirigida a l'assentament d'una sola indústria de gran tamany, el procés productiu de la qual exigeix una extensió contínua de terreny de certa entitat, conservant-se d'altra banda la proporció de zona verda establerta en el planejament anterior.  
Atés que han estat complits els tràmits procedimentals establerts en els articles 40 i 41, en relació amb l'article 49, i en l'article 50, tots ells de la Llei del Sòl.  
Vists la Llei del Sòl, el Reglament de Planejament, la Llei de Procediment Administratiu i totes altres disposicions de pertinent aplicació.  
En atenció d'aquests motius, d'acord amb el Consell d'Estat i a proposta del Conseller de Obres Públiques, Urbanisme i Transports, s'acorda:  
Aprovar definitivament el Projecte de Modificació del Pla General d?Ordenació Urbana de Sagunt, dins l'àmbit del Pla Parcial Eucolsa.  
Contra l?Acord transcrit, que esgota la via administrativa, hom pot interposar recurs de reposició, previ al contenciós administratiu, davant el Consell de la Generalitat Valenciana en el termini d'un mes.  
València, 21 de setembre de 1987.  
El Conseller Secretari del Govern Valencià,   
JOAQUIM AZAGRA I ROS